Sporočilo za javnost **Ljubljana, 8. april 2025**

**Nova priložnost za razvoj podjetniških idej**

**Regionalna razvojna agencija Ljubljanske urbane regije je ponovno objavila razpis za vključitev v projekt Podjetno nad izzive v Ljubljanski urbani regiji (PONI LUR), na katerega se lahko prijavijo fizične osebe z inovativnimi in naprednimi podjetniškimi idejami. Projekt nudi 4 mesečno zaposlitev, ki vključuje vsa potrebna izobraževanja za pridobitev znanj in veščin za uspešen in učinkovit razvoj podjetniške ideje ter zagon novega podjetja. Tudi tokrat bo priložnost dobilo 11 oseb.**

V okviru projekta PONI LUR Regionalna razvojna agencija Ljubljanske urbane regije (RRA LUR) zagotovi podporno podjetniško okolje, v času zaposlitve pa se pod mentorstvom različnih strokovnjakov in uspešnih podjetnikov udeleženci izobražujejo na področju podjetništva. Program je osredotočen na znanja, ki so nujno potrebna za samostojno podjetniško pot; vse od razvoja poslovne ideje do izdelave poslovnega modela in načrta, marketinških in promocijskih aktivnosti, poslovne komunikacije, upravljanje z IKT, pridobivanje virov financiranja, osnovna pravna ter finančna znanja ipd. Zagotovljena je tudi vsa potrebna fizična infrastruktura po principu co-workinga.

|  |
| --- |
| **Razpis, objavljen na spletni strani** [**www.rralur.si**](http://www.rralur.si)**, je odprt vse do 23. maja 2025. Na razpisu izbrani udeleženci bodo z delom pričeli predvidoma 1. septembra 2025.**  **Vsi potencialni prijavitelji vabljeni na predstavitev projekta, ki bo potekala preko video povezave Zoom, in sicer v torek, 13. maja 2025, ob 11:00 uri, preko video-povezave Zoom. Prijava na informativni dan je obvezna preko**[**SPLETNEGA OBRAZCA**](https://docs.google.com/forms/d/1SWB-9MyE7qdSUyVDqzxDL2bPr1uk6xS8z3VE7soWYJY/edit)**.** |

V projekt se lahko vključijo osebe s poslovno idejo, ne glede na starost ali stopnjo izobrazbe. Pogoj je, da imajo kandidati prijavljeno stalno ali začasno bivališče v eni od 25 občin Ljubljanske urbane regije ter da lahko pred pričetkom podpišejo pogodbo o zaposlitvi za določen čas štirih mesecev. To pomeni, da morajo biti na dan vključitve brez statusa zaposlitve, študenta, idr**.**

Dodatne informacije v zvezi z javnim razpisom in razpisno dokumentacijo je možno dobiti vsak delovni dan do vključno 23. 5. 2025 med 9.00 in 12.00, na telefonski številki 01 306 19 38 oz. elektronski pošti [poni@rralur.si](mailto:poni@rralur.si).